Kaya ta gapura ngarep ing lawang yèn arep mlebu ana watu gedhé sing dijenengi Kyai Balad. Miturut warga, Kyai Balad yaiku abdi dalem kang nduwèni tugas jaga ing sak ngarepé guwa. Banjur yèn arep mlebu ing ruangan sepisan wisatawan kudu ngliwati lawang sing ukurané cilik. Supaya isa mlebu wisatawan kudu mbungkukake awak. Miturut wong jawa mbungkukake awak iku nduwèni filosofi. Sing sapa wae arep mlebu omah uwong kudu ngurmati wong sing nduwe omah. Carane yaiku mbungkukake awak. Ing ruangan sabanjure dijenengi lorong ula. Dijenengi mangkana amarga bentuke dawa lan mbunderi sing nyambung antara siji lan liyane.